PMIndiaData/PMIndiaSum huggingface dataset:
ভারত-সিচেলসকী মরক্তা হাই লেবেল ভর্চুয়েল ইভেন্ত(২০২১গী এপ্রীল ৮) পাংথোক্লগনি

সিচেলসতা ভারতকী প্রোজেক্ত কয়া অমা শঙ্গনবা ২০২১গী এপ্রীল ৮দা পাংথোক্কদৌরিবা হাই লেবেল ভর্চুয়েল ইভেন্ত অসিদা সিচেলসকী রাস্ত্রপতি ঐচ.ই. ৱেবেল রামকলাৱনগা লোইননা ভারতকী প্রধান মন্ত্রী শ্রী নরেন্দ্র মোদীনা শরুক য়ারগনি৷ মখাগী ফিচর অসি হাই লেবেল ভর্চুয়েল ইভেন্ত অুদা য়াওরগনি: এ) সিচেলসতা অনৌবা মেজিস্ত্রেতকী কোর্ত বিল্দিং পুন্না শঙ্গামিন্নবা; বি) সিচেলস কোস্ত গার্দতা ফাস্ত পেত্রোল বেসেল অমা খুৎশিন্নবা; সি) এম.দবল্যু. ১ সোলর পৱার প্লান্ত অমা খুৎশিন্নবা; দি) হাই ইমপেক্ত কম্ম্যুনিতী দিবলপমেন্ত প্রোজেক্ত(ঐচ.আই.সি.দি.পি.শিং) ১০ শঙ্গাবা৷ সিচেলসকী কোনুং বিক্তোরিয়াদা অনৌবা মেজিস্ত্রেতকী কোর্ত বিল্দিং অসি ভারতনা মতেং পাংদুনা সিচেলসতা শাবা ভারতকী খ্বাইদগী অহানবা অচৌবা সিবিল ইনফ্রাস্ত্রকচর প্রোজেক্ত অমনি৷ মেজিস্ত্রেত কোর্ত অসিনা সিচেলস জুদিসিয়েল সিস্তেমগী কেপাসিতী অসি হেনগৎহল্লগনি অমসুং মসিনা সিচেলস মীয়ামদা হেন্না ফবা জুদিসিয়েল সর্ভিসশিং পীরগনি৷ অনৌবা অমসুং মপুং ফানা ইক্বুইপ তৌরবা মিতর ৫০ শাংবা ফাস্ত পেত্রোল বেসেল অসি ভারততা এম/এস জি.আর.এস.ই., কোলকতানা শাখিবনি অমসুং মসি সিচেলস লৈবাক অসিগী মেরিতাইম সর্ভিলেন্স কোপাবিলিতীশিং অসি ফগৎহন্নবা অচৌবা মতেং অমা ওইনা ভারতনা সিচেলসতা খুদোল ওইনা পীখিবনি৷ ভারত সরকারনা চাওনা মতেং পাংদুনা সিচেলসতা চত্থরিবা ‘সোলর পি.ভি. দেমোক্রেতাইজেসন প্রোজেক্ত’কী শরুক অমা ওইনা সিচেলসকী রোমেনবাইল ইথৎতা শারিবা এম.দবল্যু. ১ ওইবা গ্রাউন্দ-মাউন্তেদ সোলর পৱার প্লান অদু মপুং ফানা শাবা লোইশিনখ্রে৷ লোকেল বোদীশিং, এজুকেস্নেল অমসুং বোকেস্নেল ইন্সতিত্যুসনশিংগা খুৎশম্নদুনা ভারতকী হাই কম্মিসন্না ভর্চুয়েল ইভেন্ত অসিদা হাই ইমপেক্ত কম্ম্যুনিতী দিবলপমেন্ত প্রোজেক্ত(ঐচ.আই.সি.দি.পি.শিং) ১০ খুৎশিন্নরগনি৷ প্রধান মন্ত্রীগী মংলান ওইরিবা ‘সাগর’-‘সেক্যুরিতী অমসুং গ্রোথ ফোর ওল ইন দি রিজন’ অসিদা সিচেলসনা য়াম্না মরু ওইবা মফম অমা কন্দুনা লৈরি৷ অসিগুম্বা মরু ওইবা প্রোজেক্তশিং শঙ্গারকপা অসিনা সিচেলসকী ইনফ্রাস্ত্রকচর, দিবলপমেন্তেল অমসুং সেক্যুরিতীগী অৱাৎপশিং অসি মেনশিন্নবা হোৎনবদা ভারত লৈবাক অসি সিচেলসকী য়াম্না মরু ওইবা পার্তনর অমা ওই হায়বা অসি উৎলে অমসুং ভারত অমসুং সিচেলস লৈবাক অনি অসিগী মরক্তা লৈরিবা মরুপ-মপাং ওইবগী মরী অদুগী খুদম অমা ওইরি৷
নই দিল্লীগী রেদ ফোর্ততা লৈবা মাধব দাস পার্কতা দশেরাগী থৌরমদা পীখিবা প্রধানমন্ত্রীগী ৱারোল

অদোম পুম্নমকপু বিজয়াদশমীগী শেংলবা থৌরম অসিদা হন্না হন্না নুংঙাইবা ফোংদোকচরি। ঐখোয়গী লৈবাক অসিদা কুম্মৈশিং অসি অমরোমদা খুন্নাইগী মহৈ–মশিংগী পাম্বৈ অমসু ওইরি। ঐখোয়গী কুম্মৈ অসিগা লোইননা খুন্নাই অসিবু অপুনবগী মাইকৈদা পুবা, খুন্নাইগী মাইকৈদা পুক্নীং চংহনবা অমসুং ফত্তবশিংবু মাংহন্নবা লেপ্তনা হোৎনবা, মসিগী মহৈ অমা ওইনা ঐখোয়গী কুম্মৈশিংগী চৎনবী লৈরক্লি। ঐখোয়গী কুম্মৈ অসি লবুক–লমহাংগসু মরি লৈনৈ, ঐখোয়গী কুম্মৈ অসি চীং–পাৎ–তুরেলগসু মরি লৈনৈ, ঐখোয়গী কুম্মৈ পুৱারীগা মরি লৈনৈ, ঐখোয়গী কুম্মৈ ঐখোয়গী নাৎকী চৎনবীশিংগা মরি লৈনৈ। চহি লিশিং কয়া হৌখ্রে অদুবু প্রভু রাম, প্রভু কৃষ্ণ মখোয়গী ৱারিশিংনা ঙসিসু খুন্নাইগী পুন্সিদা থৌনা পীরি, ইথিল পীরি। ঙসি নবরাত্রিগী শেংলবা থৌরমগী মতুংদা বিজয়াদশমীগী থৌরম অসিদা রাবন–হাৎপগী চৎনবী পাংথোক্লি। মসি রাবন–হাৎপগী শরুক অমনি। অদুবু নাগরিক অমা ওইনা খুন্নাইগী ওইবা পুন্সিদা রাবন–হাৎপগী থৌরম পাংথোক্লিবা অসিদা, মখোয় অসিবু মাংহন্নগীদমক্তসু খুন্নাই অসিনা লেপ্তনা ইথিল পোকহনগদবনি। অমসুং অসিগুম্বা কুম্মৈ অসিদগী সুপ্নগী হরাও–নুংঙাইবতা নত্তনা করিগুম্বা পান্দম অমসু লৈহনগদবনি। অসিগুম্বা কুম্মৈ অসিদগী করিগুম্বা খরা তৌননবা ৱারেপ লৌগদবনি। কনানা ৱাফম অসি শাগৎপা য়াই মদুদি অয়োধ্যাদগী শেৎখিবা ফিরেল শেৎলদুনা থোরকখিবা রামনা লম্বী চৎনা চৎনা অপুনবা পাঙ্গলগী অসুক চাওখ্রবা লৌশিং অমা তাকপীখি মদুদি শ্রীলংকা মাই পাকপদা খুন্নাইগী কাংলুপ খুদিংমক্কী মীওইশিং মহাক্কা লোইনখি। মীওইবসু মহাক্কী মীচং চংখি, য়োংসু চংখি, মহৌষানসু মহাক্কী মীচং চংখি। অমসুং মাই পাক্লবা মতুংদসু নোল্লুকপা অদুগা লোইননা মীওইবা খুন্নাইবু, মশানা–মশাবু শেমদোকচনবতা হোৎনদুনা লৈখি। অসিগুম্বা বিজয়াদশমীগী থৌরম অসিদা ঐখোয়সু ৱাশক লৌরসি মদুদি ২০২২, ভারতকী নীংতম্বগী ৭৫শুবা চহি পাংথোক্কদৌরিবা অসিদা ঐখোয়সু করিগুম্বা ৱাশক অমা লৌরসি, ঐখোয়সু করিগুম্বা পান্দম ফংনবগীদমক লম্বী খল্লসি অমসুং ২০২২ ফাওবগী মনুংদা নাগরিক অমা ওইনা লৈবাক অসিদা করিগুম্বা কান্নরবা থৌদাং অমা য়ারসি, করিগুম্বা কন্ত্রিব্যুসন অমদি তৌসি। ঐখোয়না ২০২২, নীংতম্বগী চহি ৭৫দা। অফাওবা মীওইশিংনা মংলান অদুদা নীং তম্বা পীবীরম্বা অদুগা মান্ননা শেম্বা ঙমগনি অমসুং মরম অসিনা প্রভু রামজীগী মতৌগুম্না ঐখোয়সু করিগুম্বা ৱাশক লৌনবা বর্ত্তা তৌদুনা চৎসি, মসিমক ঐগী অদোম পুম্নমক্তা থমজরিবা য়াইফ-মাঙ্গলনি। অমুক্কা হন্না অদোম পুম্নমকপু বিজয়াদশমীগী হন্না হন্না নুংঙাইবা ফোংদোকচরি।
পি.এম.না প্রকাশ পুরবনা লাকপদা শ্রী গুরু গোবিন্দ সিংহজীদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা শ্রী গুরু গোবিন্দ সিংহজীগী প্রকাশ পুরবকী শেংলবা নুমিৎনা লাকপদা শ্রী গুরু গোবিন্দ সিংহজীদা ইকাই খুম্নবা উৎখ্রে। প্রধান মন্ত্রীনা ত্বিত তৌখি; "মহাক্কী প্রকাশ পুরবকী শেংলবা নুমিৎনা লাকপদা ঐহাক্না শ্রী গুরু গোবিন্দ সিংহজীদা ইকাই খুম্নবা উৎচরি অমসুং মহাক্না মীওইবা খুন্নাইগী শেবা তৌনবা মাইকৈদা শরুক তমখিবা অদুবু নীংশিংলি। মহাক্কী লম্বা লৈত্রবা থৌনা অদুনা তুংদা লাক্কদবা চহিশিংদা মীয়ামবু মখা তানা ইথিল পীবা ওইরসনু।"
প্রধান মন্ত্রীনা রাস্ত্রীয় বাল পুরস্কার ২০১৯গী মনা ফংলবশিংগা উনখ্রে

প্রধান মন্ত্রী শ্রী নরেন্দ্র মোদীনা ঙসি প্রধান মন্ত্রী রাস্ত্রীয় বাল পুরস্কার ২০১৯গী মনা ফংলবশিংগা উনখ্রে অমদি ৱারী শান্নখ্রে। অঙাংশিং অদুনা মখোয়গী অখন্নবা এচিবমেন্তশিং পাওদমখি অমসুং মখোয়গী ইন্সপেরেসনগী ওইবা ৱারীশিং সেয়ার তৌখি। প্রধান মন্ত্রীনা মনা ফংলবশিংবু মখোয়গী এচিবমেন্তশিং অদুগীদমক পুক্নীং থৌগৎখি অমদি নুংঙাইবা ফোংদোকখি। মনাশিং অসিনা হৈথোই শিংথোইবা অঙাংশিংবু শকখংনবগীদমক খুদোংচাবা তঞ্জা অমা পীরি অমদি মখোয়গুম্বা অতোপ্পা অঙাংশিংগীদমক ইন্সপিরেসন অমা ওইরি হায়না মহাক্না ফোংদোকখি। প্রধান মন্ত্রীনা থোইদোক হেন্দোক্লবা অঙাংশিংবু নেচরগা লোয়ননা শম্নদুনা লৈনবা তকশিনখি। মহাক্না অঙাংশিংগা লোয়ননা নুঙায়রবা মীকুপ খরা লেনখি অমদি মখোয়নসু মঙোন্দা ওতোগ্রাফকীদমক হায়জখি। য়ুমফম রাস্ত্রীয় বাল পুরস্কার মনা অসি কেতেগোরী অনিদা পীরি। বাল শক্তি পুরস্কার অসি ইন্দিভিজুয়েলদা পীরি অমসুং বাল কলয়ান পুরস্কার অসি অঙাংশিংগীদমক থবক তৌরিবা ইন্সতিত্যুসনশিং/ইন্দিভিজুয়েলদা পীরি। চহী অসিগী ওইনা বাল সক্তি পুরস্কারগীদমক অপুনবা এপ্লিকেসন ৭৮৩ ফংখি। মিনিস্ত্রী ফোর ৱুমেন এন্দ চাইল্দ দিবেলপমেন্তনা ইনোবেসন, শিক্ষাগা মরী লৈনবা, শান্ন-খোৎনবা, আর্ত অমসুং কলচর, সোসিয়েল সর্বিস অমসুং থৌনাফবগী কেতেগোরীগী মখাদা মনা ফংগদবা ২৬ খনগৎখি। নেস্নেল সেলেক্সন কম্মিতীনসু বাল কল্যান পুরস্কারগীদমক ইন্দিভিজুয়েল ২ অমসুং ইন্সতিত্যুসন ৩গী মমিং অরোইবা ওইনা লেপথোক্লে।
সর্বানন্দা সোনোৱাল অমসুং দা. এল মুরুগনবু রাজ্য সভাগী মীহুৎ ওইনা খল্লকপদা প্রধান মন্ত্রীনা নুংঙাইবা ফোংদোকখ্রে

অসাম অমসুং মধ্য প্রদেশতগী মথংশিৎনা মহাক্কী মিনিস্তিরিএল মরুপশিং, শ্রী সর্বানন্দা সোনোৱাল অমসুং দা. এল মুরুগনবু রাজ্য সভাগী মীহুৎ ওইনা খল্লকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে৷ ত্বীত অমদা, প্রধান মন্ত্রীনা হায়খি; "অসাম অমসুং মধ্য প্রদেশতগী মথংশিৎনা ঐগী মিনিস্তিরিএল মরুপশিং, শ্রী @সর্বানন্দা সোনোৱাল জী অমসুং দা. @মুরুগন এম.ও.এস. জিবু রাজ্য সভাগী মীহুৎ ওইনা খল্লকপদা নুংঙাইবা ফোংদোকচরি৷ মখোয়না পার্লিয়ামেন্তরী প্রোসিদিংশিং অমদি প্রজাগী য়াইফনবগী লৈরিবা ঐখোয়গী এজেন্দা অসি মখাতানা হেন্না ফগৎহল্লগনি হায়না ঐনা থাজৈ৷"
প্রধান মন্ত্রীনা মন কী বাত ক্বিজতা শরুক য়ানবা হায়খ্রে

প্রধান মন্ত্রী, শ্রী নরেন্দ্র মোদীনা মন কী বাতকী খ্বাইদগী নৌবা তাঙ্কক্তা খুন্নাইশিংনা হোৎনবগী থৌওং য়াওনা নৈনখিবা তোঙানবা হীরমশিংগী মন কী বাত ক্বিজতা শরুক য়ানবা হায়খ্রে। প্রধান মন্ত্রী ওফিসনা অসুম্না ত্বীত তৌখিঃ “ঐখোয়না হন্দক্কী থাগী #MannKiBaat মনুংদা খুন্নাইশিংনা হোৎনবগী থৌওং য়াওনা তোঙানবা হীরম কয়া নৈনখি। নামো এপ্তা য়াওরিবা এম.কে.বি. ক্বিজতা শরুক য়াবীয়ু”।
‘ঐহাক্কী মরুপ, অবে সান- প্রধান মন্ত্রীনা শিঞ্জো অবেদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা জাপানগী হান্নগী প্রধান মন্ত্রী ওইরম্বা শ্রী শিঞ্জো অবেগী মফমদা ইকায় খুম্নবা উৎখ্রে। প্রধান মন্ত্রীগী ত্বীত পরিং অমদা অসুম্না হায়খিঃ “জাপানগী শ্রী অবেনা লৈখিদবদা মালেম্না মিৎয়েং শানবা অথোইবা মীওই অমা মাঙজরে। ঐহাক্না চানবা মরুপ অমা মাঙজরে। ঐহাক্কী মরুপ অবে সানগী মফমদা ঐহাক্কী ইকায় খুম্নবা উৎচবা…” “ঐহাক্না অবে সানগা ইং ২০০৭তা অহানবা ওইনা উন্নখি, অমসুং মিৎকুপ্তুদগী হৌরগা ঐখোয় অনিনা কাওররোইদবা মতম কয়া লেনমিন্নখি। ঐহাক্না মিৎকুপ খুদিংবু চেৎনা থমজগনি। অবে সান্না ভারত-জাপানগী মরীদা থৱাই হাপ্পীরমখি। অনৌবা ভারতনা শাহৌ লৌবগী খোঙেজল য়াঙখৎলকপদা, মহাক্না জাপানবু মতম পুম্বদা নাকলদা লৈহন্দুনা তেংবাংহনখিবনি”। “মালেমগী ওইবা লুচিংবা অমা ওইনা য়েংলুরগদি, অবে সান্না মহাক্কী মতমগী মমাংদা লৈখি। ক্বাদ, এসিয়ন্না লুচিংবা ফোরম, ইন্দো পেসিফিক ওসীন ইনিসিএতিব, এসিয়া-অফ্রিকা গ্রোথ কোরিদোর অমসুং কোরিদোর ফোর দিজাজতর রেজিলিএন্ত ইনফ্রাস্ত্রকচর, পুম্নমক অসিনা মহাক্কী তেংবাংদগী কান্নবা য়াম্না ফংখিবনি”।
পি.এম.না হান্না পি.এম. ওইবিরম্বা দাঃ মনমোহন সিংহবু মপোক নুমিৎতা হরাও-তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা হান্না প্রধান মন্ত্রী ওইবিরম্বা দাঃ মনমোহন সিংহ জীবু মহাক্কী মপোক নুমিৎতা হরাও-তয়াম্বা ফোংদোকখ্রে। ত্বীত অমদা প্রধান মন্ত্রীনা হায়খি; “ঐখোয়গী হান্নগী প্রধান মন্ত্রী ওইবিরম্বা দাঃ মনমোহন সিংহ জীবু মপোক নুমিৎতা হরাও-তয়াম্বা ফোংদোকচরি। ঐহাক্না মহাক্কী পুন্সি নুংশাংবা অমসুং মশা-মউ ফনবা থৌনিজরি”।
ফাস্ত রিতেলিং কো লিমিতেদকী প্রসিদেন্ত অমসুং সি.ই.ও., চিয়রমেন শ্রী তদাশি য়ানাইগা লোয়ননা পাঙথোকপা প্রধান মন্ত্রীগী মীফম

প্রধান মন্ত্রী, শ্রী নরেন্দ্র মোদীনা তোকিওদা মে ২৩, ২০২২দা য়ুনিকলোগী পরেন্ত কম্পনী ওইরিবা ফাস্ত রিতেলিং কো লিমিতেদকী প্রসিদেন্ত অমসুং সি.ই.ও., চিয়রমেন শ্রী তদাশি য়ানাইগা উনখ্রে। মীফম অদুদা মখোয়না ভারতকী খোঙজেল য়াংনা চাউখৎলক্লিবা তেক্সতাইল অমসুং এপরেল মার্কেৎ অমসুং ভারত্তা তেক্সতাইল প্রোজেক্তশিংগীদমক প্রদক্সন লিঙ্ক ইনসেন্তিব (পি.এল.আই.) স্কিমগী মখাদা লৈরিবা ইনভেস্তমেন্তগী খুদোংচাবশিং অসিগী মতাংদা খন্নখি। মখোয়না ইন্দস্ত্রিএল দিবেলপমেন্ত, ইনফ্রাস্ত্রকচর, তেক্সেসন অমসুং লেবরগী লমশিং য়াওনা ভারত্তা ফোরেন ইনভেস্তরগী ইজ ওফ দুইং বিজিনেজ লৈহন্নবা পাইখৎলিবা রিফোর্ম কয়াগী মরমদা খন্নখি। ভারতনা তেক্সতাইলসকী মেন্যুফেকচরিং হব অমা ওইনবা লৌখৎলিবা খোঙথাংশিং, মরু ওইনা তেক্সতাইল মেন্যুফেকচরিংদা তেক্নোলোজীশিং শীন্নরিবা অসিদা য়ুনিকলোনা তেংবাং পীবা হেনগৎনবা প্রধান মন্ত্রীনা হায়খি। প্রধান মন্ত্রীনা তেক্সতাইল সেক্তর মপাঙ্গল কনখৎহন্নবা পান্দম থম্মিবা পি.এম.-মিত্রা স্কিমদা উনিকলোনা শরুক য়াবীনবসু হায়খি।
প্রধান মন্ত্রীনা ভিদিও কনফরেন্সকী থোংদা সৌরাষ্ট্রীয় পতেল কলচরেল সমাজগী ইন্তর্নেস্নেল কনভেন্সন্দা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদো সৌরাষ্ট্রীয় পতেল কলচরেল সমাজগী ৮শুবা ইন্তর্নেস্নেল কনভেন্সন্দা ৱা ঙাংখ্রে। চহি অসিগী ওইনা সৌরাষ্ট্রীয় পতেল কলচরেল সমাজগী ইন্তর্নেস্নেল কনভেন্সন অসি য়ুনাইতেদ স্তেৎস ওফ অমেরিকাগী কেলিফোর্নিয়াদা পাংথোক্লি। এন.আর.আই.শিংনা অখন্ননা সৌরাষ্ট্রীয় পতেল কম্যুনিতীনা হোৎনরিবশিং অদু থাগৎলদুনা এন.আর.আই.শিংনা মতম পুম্নমক্তা ভারতপু চাউথোকহল্লি হায়না প্রধান মন্ত্রীনা হায়খি। মখোয়না হোৎনবিরিবশিং অদুনা ভারতকী পাসপোর্ত অসি মফম পুম্নমক্তা ইকায় খুম্নহল্লি হায়না মহাক্না মখা তাখি। প্রধান মন্ত্রীনা হায়খি মদুদি স্বচ্ছ ভারতকুম্বা সরকারগী তোঙান তোঙানবা স্কিমশিংনা ভারতকী তুরিজমদা ইনোৎ হাপ্লি। ভারত দর্শনগীদমক চহি খুদিংগী য়ামদ্রবদা মীরৈবাক্কী ইমুং মঙা মঙা ভারত্তা কোয়বা লাকহন্নবগীদমক পুক্নীং থৌগৎনবা মহাক্না এন.আর.আই. কম্যুনিতীদা আপিল তৌখি। মসিনা এক ভারত শ্রেস্থ ভারত অভিয়ানগী পান্দম অদু মপুং ফানা পাংথোক্নবা লম্বী অমা পীরগনি অমদি ভারতকী তুরিজম দিবেলপমেন্তসু চাউনা ইনোৎ হাপ্লগনি। মহাত্মা গান্ধীগী মংলান স্বচ্ছ ভারতপু মায় পাকহনবদা এন.আর.আই.শিংনা মতৌ করম্না শরুক য়াগনি হায়বগী মতাংদসু প্রধান মন্ত্রীনা ঙাংখি। ওক্তোবর ২দগী হৌরগা ভারতনা মহাত্মা গান্ধীগী ১৫০শুবা মপোক কুমওন থৌরম পাংথোক্কদৌরি হায়না প্রধান মন্ত্রীনা ফোংদোকখি। ভারতকী আইরন মেন সর্দার বল্লব ভায় পতেলগী মিংদা নর্মদা তুরেলদা অচৌবা মীতম অমা ২০১৮গী ওক্তোবর ৩১ ফাওবদা লোইশিল্লগনি। মসিনা মপুং ফানা শাবা হেক লোয়বগা মালেমদা খ্বাইদগী ৱাংবা মীতম ওইরগনি। মীয়াম তিনখিবা থৌরম অদুদা ৱা ঙাংলদুনা নরেন্দ্র মোদীনা হায়খি মদুদি হৌজিক্তি ভারত অসি অরংবা থৱান মিচাক অমগুম উবা ফংলে। ঙসিদি ভারত অসি শেল-থুমগী ফিভমদা খোংজেল য়াংবা অমদি পুকচেল শেংবা অমসুং ত্রান্সপরেন্ত ওইবা গবর্নান্সকা লোয়নরি। জি.এস.তি.গুম্বা অনৌবা খোংথাংশিং অমসুং শেঞ্জা-থুমজাগী মায়োক্তা অকনবা খোংথাংনা মীয়াম্বু পুকচেল শেংনা ললোন ইতিক তৌবদা মতেং ওইরি। অনৌবা খোংথাংশিং অসিনা মরম ওইরগা হৌখিবা চহি মরি অসিদা ইজ ওফ দোইং ব্যুজিনেস্তা ভারতনা মফম ৪২ কাখৎপা ঙম্লে হায়না মহাক্না মখা তাখি। প্রধান মন্ত্রীনা এন.আর.আই. কম্যুনিতীগী মফমদা অনৌবা ভারত অমা শেম্নবা মংলানগী মায়কৈদা থবক তৌনবসু অপিল তৌখি।
প্রধান মন্ত্রীনা মীয়ামদা হিন্দী দিৱস (নুমিৎ)কী য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা মীয়ামদা হিন্দী দিৱসকী য়াইফ-পাউজেল পীখ্রে। প্রধান মন্ত্রীনা হায়খি, “লোন হায়বসি খুন্নাই অমনা মখোয়গী লৌশিং, চৎনবী-নাৎ অমসুং লমচৎ-শাজৎ অদু মথংগী মীরোলদা য়ৌহন্নবা পাম্বৈ অমনি। হিন্দী দিৱসকী তাঞ্জা অসিদা হিন্দী লোন শন্দোকপদা শরুক য়াবীরিবশিং অমসুং হিন্দীবু নুংশিজবা মীপুম খুদিংমক্কী মফমদা য়াইফ-পাউজেল পীজরি।”
ইন্তরনেস্নেল দে ওফ পর্সন্স ৱিথ দিসএবিলিতিজ নুমিত্তা প্রধান মন্ত্রীনা মীমান্নদ্রবা ইচিল ইনাওশিংগী খাঙবা কনবা অমদি মায় পাকপশিংবু থাগৎখ্রে

প্রধান মন্ত্রী, শ্রী নরেন্দ্র মোদীনা ইন্তরনেস্নেল দে ওফ পর্সন্স ৱিথ দিসএবিলিতিজ নুমিত্তা মীমান্নদ্রবা ইচিল ইনাওশিংগী খাঙবা কনবা অমদি মায় পাকপশিংবু থাগৎখ্রে‍। ত্বীত পরিং অমদা, প্রধান মন্ত্রীনা হায়খি; “ইন্তরনেস্নেল দে ওফ পর্সন্স ৱিথ দিসএবিলিতিজ নুমিত্তা মীমান্নদ্রবা ইচিল ইনাওশিংগী খাঙবা কনবা অমদি মায় পাকপশিংবু ঐনা থাগৎচরি‍। ঐখোয়গী লৈঙাক্না মীমান্নদ্রবা মীওইশিংগী খুদোংচাবা কয়া শেমগৎখিবা অমদি মখোয়বু তরং তরং ঙালহনবদা মতেং ওইরিবা থৌরাং কয়া লৌখৎখ্রে‍।” “ঐখোয়গী লৈঙাক এসেসিবিলিতীদা চপ চানা মায় ওনশিল্লি, হায়রিবশিং অসিমক ফ্লেগসিপ প্রোগ্রামশিংদা অমদি নেক্স-জেন ইনফ্রা শেমগৎপদা মমি তারি‍। মীমান্নদ্রবা মীওইশিংগী পুন্সিদা অহোংবা অমা পুরক্নবগীদমক লৈমায়দা কুমথদুনা থবক তৌরিবা পুম্নমক্কী থৌদাংবুসু ঐনা খঙজিঞ্জরি‍।”
শ্রী সি.এস. শিবল্লীনা লৈখিদবদা প্রধান মন্ত্রীনা অৱাবা ফোংদোকখ্রে

শ্রী সি.এস. শিবল্লীনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “কর্নাতকাগী মন্ত্রী শ্রী সি.এস. শিবল্লীগী ইমু্ং-মনুং অমসুং তুংইনবশিংগী অৱাবদা ঐহাক্না শরুক য়াজরি। মহাক্না কর্নাতক্কীদমক তৌবীরম্বা থবকশিং অদুগীদমক শ্রী সি.এস. শিবল্লীবু নীংশিংদুনা লৈরগনি। মহাক্কী থৱায়না ইংনা চিক্না লৈখিবা ওইরসনু।”
মন্ত্রীমন্দলনা অনৌবা এন.আই.তি.শিংগী পর্মনেন্ত কেম্পসশিং শেমগৎনবগীদমক রিভাইস কোস্ত ইস্তিমেতস অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০২১-২০২২ ফাওবগী মতমগীদমক লুপা কোতি ৪৩৭১.৯০ অপুনবা মমলদা অনৌবা নেস্নেল ইন্সতিত্যুতস ওফ তেক্নোলোজী (এন.আই.তি.শিং)গী পর্মনেন্ত কেম্পসশিং শেমগৎনবগীদমক রিভাইস কোস্ত ইস্তিমেতস অয়াবা পীখ্রে। এন.আই.তি.শিং অসি চহী ২০০৯দা লিংখৎখিবনি অমদি একাদেমিক চহী ২০১০-২০১১গী মখোয়গী মরী লৈনবা তেম্পোরেরী কেম্পসশিংদা অকক্নবা মফম অমসুং ইনফ্রাস্ত্রকচরগা লোয়ননা মথৌ তৌবা হৌখি। পর্মনেন্ত কেম্পসশিং শেমগৎপগী প্রোজেক্তশিং অসি শেমগৎ-শাগৎপগী দরকার ওইবা লম লেপথোকপদা থেংথখিবা অমসুং শেমগৎ-শাগৎপগী থবক্কীদমক অয়াবা পীখিবা শেনফম অদু দরকার ওইবা শেনফমদগী য়াম্না তাথবনা মরম ওইদুনা পায়খৎপা ঙমখিদে। রিভাইস কোস্ত ইস্তিমেত অয়াবা পীখিবগা লোয়ননা মসিগী এন.আই.তি.শিং অসি ২০২২গী মার্চ ৩১দগী মখোয়গী মরী লৈনবা পর্মনেন্ত কেম্পসশিংদগী মপুংফানা মথৌ তৌরগনি। কেম্পসশিং অসিদা অপুনবা মহৈরোইগী মশিং অসি ৬৩২০ ওইরগনি। ইঞ্জিনীয়রিং অমসুং তেক্নোলোজীগী লমদা খ্বাইদগী ফজনা তাকপী তম্বিরিবা ইন্সতিত্যুসনশিংগী মরক্তা এন.আই.তি.শিং অসি লৈবাক্কী মরুওইবা ইন্সতিত্যুসনশিং ওইদুনা মখোয়গী অৱাংবা থাক্কী তেক্নিকেল এদজুকেসনগা লোয়ননা মশক তাক্লি। ইন্সতিত্যুসনশিং অসিনা অৱাংবা থাক্কী তেক্নিকেল মেনপৱার পুথোকপা ঙমদুনা লৈবাক্কী মফম পুম্নমক্তা ইন্তরপ্রিনরশিপ থৌগৎলগনি অমসুং থবক ফংহন্নবগী খুদোংচাবা পীরগনি।
ভারতকী নুপাগী হোক্কী তীম্না সিলভর মেদল ফংলকপদা প্রধান মন্ত্রীনা চাউথোকচখি

প্রধান মন্ত্রী, শ্রী নরেন্দ্র মোদীনা ভারতকী নুপাগী হোক্কী তীম্না বর্মিংঘাম সি.দবল্যু.জি. ২০২২দা সিলভর মেদল ফংলকপদা থাগৎপা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “নুপাগী হোক্কী তীম্না সি.দবল্যু.জি.দা মশক থোকপা অমসুং ইথিল পীনিংঙাই ওইবা মওংদা শান্নখিবদা ঐহাক্না চাউথোকচৈ। তীম অসিনা ভারতপু তুংগী মতমশিংদা অমুক্কা হেন্না চাউথোকচহনখিগনি অমসুং নহারোলশিংদা হোক্কীগী মশান্নদা চঙনবা ইথিল পীখিগনি হায়বগী ঐহাক্না থাজবা থম্লি। #Cheer4India"
পি.এম.না ওগস্ত ২৫দা স্মার্ত ইন্দিয়া হেকাথোন ২০২২গী গ্রান্দ ফিনালেদা ৱা ঙাংলগনি

প্রধান মন্ত্রী শ্রী নরেন্দ্র মোদীনা ওগস্ত ২৫গী নুমিদাং পুং ৮ তাবা মতমদা ভিদিও কনফরেন্সকী থোংদা স্মার্ত ইন্দিয়া হেকাথোন ২০২২গী গ্রান্দ ফিনালেদা ৱা ঙাংলগনি। লৈবাক অসিদা মরু ওইনা নহারোলশিংগী মরক্তা ইনোভেসনগী ৱাখল্লোন থৌগৎনবগীদমক প্রধান মন্ত্রীনা লেপ্পা লৈতনা হোৎনদুনা লাকখি। বিজন অসিগী মখাদা ইং কুমজা ২০১৭তা স্মার্ত ইন্দিয়া হেকাথোন (এস.আই.ঐচ.) হৌদোকখি। এস.আই.ঐচ. অসি খুন্নাই, ওর্গনাইজেসন অমসুং সরকারগী হেনগৎলক্লিবা সমস্যাশিং অসি কোকহন্নবা মহৈরোয়শিংদা ফম্পাক অমা পীনবা লৈবাক শিনবা থুংবদা চত্থখিবা থৌশিল অমনি। মসিনা মহৈরোয়শিংগী মরক্তা প্রদক্ত ইনোভেসন, প্রোব্লেম-সোলবিং অমসুং আউত-ওফ-দি-বোক্স থিঙ্কিংগী চৎনবী লৈহন্নবা পান্দম থম্মি। অহানবা ইদিসন্দা ৭৫০০রোম ওইরম্বদগী হৌজিক চত্থরিবা মঙাশুবা ইদিসন অসিদা ২৯,৬০০ রোম ওইদুনা এস.আই.ঐচ.গীদমক রেজিস্তর তৌরকপা তীমশিংগী মশিংদা শরুক মরিগী গ্রোথ লৈবা উবা ফংলিবা অসিনা এস.আই.ঐচ. অসি পাম্নবা হেনগৎলক্লি হায়বা তাক্লি। চহি অসিদা মহৈরোয় অমসুং মেন্তর ১৫,০০০ হেনবনা এস.আই.ঐচ. ২০২২ গ্রান্দ ফিনালেদা শরুক য়ানবগীদমক নোদেল সেন্তর ৭৫দা চৎলি। স্কুল ২৯০০ অমসুং হায়র এজুকেসন ইন্সতিত্যুসন ২২০০গী মহৈরোয়শিংনা লাইশঙদা হক্তুনা ইরিবা ময়েকশিং অমসুং ৱাহন্থোকশিং দেবনাগরী ময়েক্তা ওপতিকেল করেক্তর রিকগনিসন (ও.সি.আর.) তৌবা, পথ-পুমথগনবা অচা-অথক্কী পোৎলমশিংগী কোল্দ সপ্লাই চেনগী আই.ও.তি.-ইনেবল রিস্ক মোনিতরিং সিস্তেম, খুদোংথিবা নংলবা মফমশিংগী লমিৎ-তুমিৎ, ইনফ্রাস্ত্রকচর অমসুং লম্বীগী ফীভমশিংগী হায়-রিজোল্যুসন ৩দি মোদেল শেম্বা য়াওনা ফিনালে অসিদা কেন্দ্রগী মন্ত্রালয় ৫৩গী প্রোব্লেম স্তেৎমেন্ত ৪৭৬ মায়োক্নগনি। স্কুলগী থাক্তা ইনোভেসনগী চৎনবী লৈহন্নবা অমসুং প্রোব্লেম সোলবিং এতিত্যুদ পোকহন্নবা স্কুলগী মহৈরোয়শিংগী পাইলোৎ ওইনা চহি অসিদা স্মার্ত ইন্দিয়া হেকাথোন – জুনিয়রসু হৌদোকখি।
প্রধান মন্ত্রী শ্রী নরেন্দ্র মোদীগা ফ্রেন্স রিপব্লিক্কী প্রসিদেন্ত ঐচ.ই. ইম্মানুএল মাক্রোনগী মরক্তা তেলেফোন্দা ৱারী শানখিবা

প্রধান মন্ত্রী শ্রী নরেন্দ্র মোদীগা ফ্রেন্স রিপব্লিক্কী প্রসিদেন্দ ঐচ.ই. ইম্মানুএল মাক্রোনগী মরক্তা ঙসি তেলেফোন্দা ৱারী শানখ্রে। প্রধান মন্ত্রীনা প্রসিদেন্ত মাক্রোনবু মহাক্না ইন্দিয়গীদমক কোবিদকী মতেং পীরকপা অসিদা থাগৎপা ফোংদোকখ্রে। লুচিংবশিংনা নাকন অনিগী ওইবা অমত্তা ওইবা হিরমদা বাইলেতরেল, রিজনেল অমসুং মালেমগী ওইনা ৱা খন্নখি অমসুং মখোয়না হন্দক্তা ইন্দিয়া-ই.য়ু. লুচিংবশিংগী মীফমদা অফবা ফল লাকখিবা অদুদা অপেনবা ফোংদোক্নখি। লুচিংবা অনিনা বেলেন্স অমসুং খুমাং চাওশিনবা ফ্রি ত্রেদ অমসুং ইনভেসমেন্ত ইন্দিয়া-ই.য়ু.গী শম্নরিবা খোঙথাং অসি তরাম্না ওকপা হিরম অসিদা লাওথোকপদা য়ান্নখি। লুচিংবা অনিনা হৌখিবা চহি খর অসিদা ইন্দিয়া স্ত্রাতেজিক পার্তনরশীপকী অচেৎপা মরী অমসুং মপাঙ্গল অসিদা অপেনবা ফোংদোক্নখি অমসুং মখা তানা কোবিদ মতুংদসু পুন্না থবক চৎথমিন্নবা হায়না য়ানখি। প্রধান মন্ত্রীনা প্রসিদেন্ত মাক্রোনবু ফিবম হেক ফরকপগা অথুবা মতমদা ভারত্তা অমুক হন্না লাক্ননবা মহাক্না বার্তোন তৌখ্রে।
ভারত অমসুং খা-অফ্রিকানা পুন্না পোস্তেজ স্তাম্প পুথোকপদা মন্ত্রীমন্দলনা য়ারে

“১২৫সুবা মহাত্মা গান্ধীগী পৈতরমারিতজবার্গ স্তেসন থৌদোক অমসুং নেলসন মন্দেলাগী মপোক নুমিৎ” থিমদা ভারত অমসুং খা-অফ্রিকানা পুন্না পোস্তেজ স্তাম্প পুথোকপদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে । পুন্না পোস্তেজ স্তাম্প পুথোকপগী এম ও য়ু অদু ২০১৮গী জুলাই ২৪দা খুৎয়েক পীনখিবনি । ভারত অমসুং খা-অফ্রিকানা “১২৫সুবা মহাত্মা গান্ধীগী পৈতরমারিতজবার্গ স্তেসন থৌদোক অমসুং নেলসন মন্দেলাগী মপোক নুমিৎ” থিমদাপুন্না পোস্তেজ স্তাম্প পুথোকপদা নাকল অনিনা য়ানখি । অপুনবা স্তাম্পশিং অদু ২০১৮গী জুলাই ২৬দা ফোঙখি । মথক্তা পল্লিবা থিমদা পুথোক্লিবা কোম্মেমোরেতিপ পোস্তজ স্তাম্প অদুদা ভারতকী মহাত্মা গান্ধী অমসুং খা-অফ্রিকাগী নেলসন মন্দেলা য়াওরি ।
ইজ্রাএলগী দিপুতী প্রাইম মিনিস্তর অমসুং দিফেন্স মিনিস্তর ঐচ.ই. লেফ্তনেন্ত জেনেরেল বেঞ্জামিন গেন্তজনা পি.এম.গা উনখ্রে

ভারত্তা ওফিসিএল ওইবা খোঙচৎ অমদা লৈরিবা ইজ্রাএলগী দিপুতী প্রাইম মিনিস্তর অমসুং দিফেন্স মিনিস্তর ঐচ.ই. লেফ্তনেন্ত জেনেরেল বেঞ্জামিন গেন্তজনা ঙসি প্রধান মন্ত্রী শ্রী নরেন্দ্র মোদীগা উনখ্রে‍। লুচিংবশিং অদুনা হৌখিবা চহি খরসিদা ভারত অমসুং ইজ্রাএলগী মরক্তা ঙাকশেলগী তেংবাংনবগী ফীভম থুনা হেনগৎলকপবু হন্না য়েংশিনখি‍। প্রধান মন্ত্রীনা ইজ্রাএলগী দিফেন্স কম্পেনীশিংবু ভারত্তা কো-দেভেলপমেন্ত অমসুং কো-প্রদক্সন তৌনবগী খুদোংচাবা অসিগী কান্নবা লৌহৌনবা পুক্নিং থৌগৎখি‍।
কেবিনেতনা হেল্থ সেক্তরগী লমদা ভারত অমসুং য়ু.এস.এ.গী মরক্তা খুৎয়েক পীনখিবা মেমোরেন্দম ওফ অন্দরস্তেন্দিং অয়াবা পীখ্রে

প্রধান মন্ত্রী, শ্রী নরেন্দ্র মোদীনা থৌবুরেল ওইদুনা পাংথোকখিবা কেনদ্রগী কেবিনেতনা ঐচ.আই.ভি., তি.বি., কোবিদ-১৯ অমসুং থোরক্লিবা অতোপ্পা লৌনগনবা অমসুং থওইরুদবা লাইনাশিং থোকহন্দনবা অমসুং লাইয়েংনবা অনৌবা, ফগৎলবা অমসুং ইন্নোভেতিব ওইবা বায়োমেদিকেল তুলশিং অমসুং তেক্নোলোজীশিং দেবেলপ তৌবগী মাইকৈদা কন্ত্রিব্যুত তৌনবা ভারত সরকারগী দিপার্তমেন্ত ওফ বায়োতেক্নোলোজী (দি.বি.তি.) অমসুং কাউন্সিল ওফ মেদিকেল রিসর্চ (আই.সি.এম.আর.) অমসুং য়ু.এস.এ.গী ইন্তর্নেস্নেল ঐদস ভেক্সিন ইনিসিয়েতিব (আই.এ.ভি.এ.)গী মরক্তা মেমোরেন্দম ওফ অন্দরস্তেন্দিংগী খুৎয়েক পীনবগী অয়াবা পীখ্রে। মসিগী মেমোরেন্দম ওফ অন্দরস্তেন্দিং অসিনা মখাতানা নাকল অনিমক্কী কান্নগদবা লমশিংদা ইন্তর্নেস্নেল সাইন্তিফিক অমসুং তেক্নোলোজিকেল কোওপরেশনগী ফ্রেমৱার্ক্কী মনুং চন্না ভারত অমসুং য়ু.এস.এ.গী মরক্তা মরী হেন্না চৎশিনহল্লগনি।
প্রধান মন্ত্রী, শ্রী নরেন্দ্র মোদীনা নই দিল্লীদা য়ুরোপিয়ন কম্মিসনগী প্রসিদেন্ত উর্সুলা ৱান দের লেয়েনগা লোয়ননা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি য়ুরোপিয়ন কম্মিসনগী প্রসিদেন্ত হর এক্সিলেন্সী উর্সুলা ৱান দের লেয়েনবু ওকখ্রে। প্রধান মন্ত্রীনা চহি অসিগী রাইসিনা দাইলোগতা হৌদোকপগী ৱারোল পীবদা অয়াবা পীবীরকপগীদমক ই.সি.গী প্রসিদেন্তবু থাগৎপা ফোঙদোকখ্রে অমসুং মহাক্না নুমিৎ অসিদা মহাক্না ৱারোল পীগদবা অদু তানবগীদমক খৌরাংনা ঙাইরি হায়না ফোঙদোকখি। লুচিংবশিংনা অচৌবা অমসুং নীংথিজরবা দেমোক্রেতিক সোসাইতীশিং ওইনা ভারত অমসুং য়ুরোপনা মালেমগী ওইবা সমস্যা কয়াগী মতাংদা লৈরিবা ৱাখল্লোনশিং অসি মান্নৈ হায়না য়ানখি। মখোয়না ফ্রী ত্রেদ এগ্রীমেন্ত এন্দ ইনভেস্তমেন্ত এগ্রীমেন্ত অমা অমুক হন্না হৌনবগী ৱারী শানগদৌরিবা অসি য়াওনা ভারত-ই.য়ু. স্ত্রেতেজিক পার্তনরশিপকী থবক্কী খোঙজেল অদু য়েংশিনখি। ভারত-ই.য়ু.গী মরীগী হীরম পুম্নমক রাজনিতীগী থাক্তা য়েংশিন্নবা অমসুং কোওপরেসন পীনবগী তোঙান-তোঙানবা লমশিংগী মরক্তা কোওর্দিনেসন পীনবা অৱাংবা থাক্কী ত্রেদ অমসুং তেক্নোলোজী কম্মিসন অমা শেম্বদা য়ান্নখি। লুচিংবশিংনা গ্রীন হাইদ্রোজেন অসিগুম্বা লমশিংদা ভারত অমসুং ই.য়ু.গী মরক্তা চুংশিন্নবা য়াবশিং য়াওনা, ক্লাইমেৎকা মরী লৈনবা সমস্যশিংদা কুপ্না খন্নখি। মখোয়না কোবিদ-১৯গী লেপ্তনা পীরিবা শীংনবশিংগী মতাংদসু খন্নখি অমসুং মালেমগী শরুক পুম্নমক ভেক্সিনশিং অমসুং থেরাপ্যুতিক্স অসিদা ইক্বিতেবল এক্সেস ফংহন্নবা হোৎনবগী মতাংদা অকনবা ৱাফম থমখি। মসিগী মথক্তা, য়ুক্রেনদা ওরিবা ফীভম অমসুং ইন্দপ-পেসিফিক রিজনগী দিবেলপমেন্তশিং য়াওনা মীফম অদুদা হৌজিক্কী ওইনা মরু ওইরিবা জিও-পোলিতিকেল ইস্যু কয়ামরুমগী মতাংদা খন্নখি।
প্রধান মন্ত্রীনা পোলিতিকেল পার্তীশিংগী লুচিংবশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি পার্লিয়ামেন্তদা ভিদিও কনফরেন্সকী থোংদা পোলিতিকেল পার্তীশিংগী ফ্লোর লুচিংবশিংগা ৱারি শানখ্রে। প্রধান মন্ত্রীনা হায়খি মদুদি মালেম পুম্বনা হৌজিক কোবিদ-১৯গী লুরবা শিংনবা অমা মায়োক্নরি। মহাক্না মসিমসু হায়খি মদুদি হৌজিক ওইরিবা ফিভম অসি মীওইবা জাতিগী পুৱারীদা যুগ অহোংবা পুরক্লিবা থৌদোক অমনি অমদি ঐখোয়না মসিগী ইম্পেক্ত থেংননবগীদমক মপুং ফানা থৌরাংগদবনি। মহাক্না লাইচৎ অসিগী মায়োক্তা থেংনরিবা অসিদা কেন্দ্রগা লোয়ননা পুন্না থবক তৌরিবা রাজ্য সরকারশিংনা হোৎনরিবশিংবু থাগৎখি। মহাক্না হায়খি মদুদি লৈবাক অসিনা লান অসিদা য়ুনাইতেদ ফ্রন্ত অমা প্রজেন্ত তৌনবা পোলিতীগী সেক্সন খুদিংমক্না পুন্না চংশিনবগী থোংদা কন্সত্রক্তিব অমসুং পোজিতিব পোলিতিক্স উবা ফংলি। প্রধান মন্ত্রীনা ওইরক্লিবা ফিভমগী ইম্পেক্ত অদু ফোংদোকখি। অদুম ওইনমক ভারত হৌজিক ফাওবদা ভাইরস শন্দোকপপগী খোংজেল কন্ত্রোল তৌরিবা লৈবাক খরগী মনুং চল্লি। মহাক্না পাওমেনলদুনা হায়খি মদুদি ফিভম অসি মখা তানা অহোংবা লাক্লি অমদি মতম পুম্নমক্তা য়েংশিনবা মথৌ তারি। প্রধান মন্ত্রীনা ফোংদোকখি মদুদি লৈবাক অসিদা ওইরিবা ফিভম অসি ‘সোসিয়েল ইমরজেন্সী’গা মান্নরি। লৈবাক অসিনা অকনবা ৱারেপ লৌবা তারি, অমদি মখা তানা ঙাকশেনবা তাবনি। মহাক্না হায়খি মদুদি রাজ্যশিং, দিস্ত্রিক্ত এদমিনিস্ত্রেসনশিং অমসুং এক্সপার্তশিংনা ভাইরসকী শন্দোরকপা থিংনবগীদমক লোকদাউন মখা তানা শাংদোক্নবা ৱাফম থমলক্লি। প্রধান মন্ত্রীনা হায়খি মদুদি অহোংবা লাক্লিবা ফিভম অসিদা লৈবাক অসিনা মসিগী ৱার্ক কলচর অমসুং ৱার্কিং স্তাইলদা অহোংবা অমা পুরক্নবগীদমক অমত্তা ওইনা হোৎনবা তাই। মহাক্না হায়খি মদুদি সরকারগী প্রায়োরিতীদি মীপুম খুদিংমক্কী পুন্সি কনবনি। মহাক্না মখা তাখি মদুদি কোবিদ-১৯না মরম অমা ওইদুনা লৈবাক অসিনা য়াম্না শাথিবা ইকোনোমিক্কী ওইবা শিংনবশিং মায়োক্নরি, অমদি সরকরনা মদুদগী লান্থোক্নবা থবক তৌরি। ভারত সরকারগী মকোকথোংবা ওফিসিয়েলশিংনা পি.এম. গরিব কল্যান য়োজনাগী মখাদা বেনেফিৎশিংগী দিস্ত্রিব্যুসনগী স্তেতস য়াওনা ওইরক্লিবা শিংনবশিং থেংননবগীদমক লৌখৎলিবা খোংথাংশিংদা মচা খাইবা প্রজেন্তেসনশিং লান্থোকখি। লুচিংবশিংনা মীফমগীদমক প্রধান মন্ত্রীবু থাগৎখি, মহাক্না মতম চানা খোংথাং লৌখৎখিবদা থাগৎখি অমদি হায়খি মদুদি ক্রাইসিসকী মতম অসিদা লৈবাক পুম্বনা মহাক্কী তুংদা অমত্তা ওইনা লেপ্লি। মখোয়না হেল্থ ৱার্করশিংগী হকশেল অমসুং মোরেল হেঙ্গৎহনবা, তেস্তিং ফেসিলিতীদা খোংজেল য়াংশিনবা, অপিকপা রাজ্যশিং অমসুং য়ুনিয়ন তেরিতোরীশিংদা মতেং পাংবগী দরকার ওইবা অমদি চারা হেনবা অমসুং মালন্যুত্রিসনগী শিংনবশিং থেংনবগী মতাংদা খন্ন-নৈনখি। মখোয়না লাইচৎ অসিগী মায়োক্তা চত্থরিবা লান্দা লৈবাক্কী কেপাবিলিতী হেঙ্গৎহন্নবা ইকোনোমিক অমসুং অমসুং অতোপ্পা পোলিসী খোংথাংশিংগী মতাংদসু খন্ন-নৈনখি। লুচিংবশিংনা লোকদাউন মখা চত্থবা অমসুং লোকদাউন লোইরবা মতুং ফেজ নাইনা লৌথোক্নবগী মতাংদা ৱাফমশিং থমখি। প্রধান মন্ত্রীনা লুচিংবশিংবু মখোয়গী কন্সত্রক্তিব সজেসনশিং অমসুং ফীদবেক্কীদমক থাগৎখি। মহাক্না মখা তাখি মদুদি লান অসিদা সরকারগী মতেং পাংনবা মখোয়গী ৱারেপনা দেমোক্রেতিক ফাউন্দেসন অমসুং কোওপরেতিব ফেদরেলিজমগী স্পিরিৎ অমুক হন্না চেৎশিলহল্লে। পার্লিয়ামেন্তরী এফিয়ার্সকী য়ুনিয়ন মিনিস্তর, ভারত সরকারগী মকোকথোংবা ওফিসিয়েলশিং অমসুং লৈবাক্কী মফম কয়াদগী পোলিতিকেল পার্তীশিংগী লুচিংবশিংনা ৱারি শানবা অদুদা শরুক য়াখি।